| Medaljeoversikt |
| --- |
| Konkurrerte for Norges flagg Norge |
| Vektløfting: |
| NM i vektløfting |
| Gull | 1983 Stavanger | -100 kg |
| Sølv | 1985 Trondheim | -90 kg |
| Bronse | 1987 Haugesund | -90 kg |
| Bronse | 1982 Grenland | -100 kg |
| Bronse | 1980 Trondheim | -90 kg |
| Bronse | 1979 Stavanger | -90 kg |
| Bronse | 1977 Florø | -90 kg |
| Nordisk mesterskap i vektløfting |
| Bronse | 1979 Ringsted | -90 kg |

**Johan Thonerud** (født 24. oktober 1953 i Spydeberg) er en norsk tidligere vektløfter, som hadde sin storhetstid tidlig på 1980-tallet. Han ble norgesmester i -100-kilosklassen i 1983, med 140 i rykk og 180 i støt. Dette er 5 kg bak hans personlige rekorder i begge øvelsene. Hans personlige rekord i støt på 185 kg ble gjort i 1981, mens 145 kg i rykk ble gjort i 1982.

Thonerud var gjennom hele sin seniorkarriere medlem av Turn- og Idrettslaget National, med unntak av et lite klubbytte i 1981–1982 til Tønsberg-Kameratene. Han har senere startet en egen vektløfterklubb, *Spydeberg Atletene*, stiftet 10. mars 2007. Han er også kjent som sportskommentator på Eurosport, hvor han har kommentert EM og VM de siste 15 årene.

Vektløfterkarrieren
-------------------

### Gjennombrudd og storhetstid

Thonerud deltok på sitt første vektløfterstevne som 19-åring i 1972, med en kroppsvekt på ca. 80 kg. Han hadde stor fremgang de første årene, og i 1974 deltok han som sisteårs junior på sitt første junior-NM. I 1975 og 1976 deltok han på B-NM, hvor han begge årene løftet noen få kilo mindre enn gullmedaljevinnerne. I 1977 gjorde han sin NM-debut på seniornivå, og reiste hjem med en bronsemedalje i bagasjen etter å ha løftet totalt 270 kg i klasse -90 kg. Han deltok videre i alle de påfølgende NM-ene til og med 1983. Ved disse syv NM-deltakelsene vant han totalt fem medaljer, herav én gullmedalje og fire bronsemedaljer.

Sin landslagsdebut fikk Thonerud i 1977 på stevnet «Silver dragon cup» i Cardiff, Wales. Han fikk aldri representert Norge i EM eller VM, men i 1979 representerte han Norge i nordisk mesterskap i Ringsted, Danmark. Der imponerte han med å vinne bronsemedalje, etter å ha løftet 130 kg i rykk, 165 kg i støt og 295 kg totalt. I 1981 fikk Thonerud tildelt utmerkelsen *gullklokka* for sin innsats på podiet. Dette er en utmerkelse som deles ut til en utøver som har klart et visst poengkrav, og den blir sett på som en høy utmerkelse innen vektløfting i Norge.

### Utmeldelse og dopingmistanker

Den 18. mars 1983, under banketten til lag-NM i vektløfting, kunngjorde Thonerud at han ville legge opp som vektløfter. Kort tid etter meldte han seg ut av klubben sin, T&IL National. Senere samme år giftet han seg og fikk en datter. Han sa også opp jobben som generalsekretær i Norges Vektløfterforbund, idet han ønsket å bli bonde på heltid. Den 14. oktober 1983, åtte dager etter at Thonerud hadde sagt opp jobben i vektløfterforbundet, troppet dopingkontrollører opp under en trening hos Tønsberg-Kameratene. Dopingkontrollørene ønsket å teste blant annet Thonerud, som var tilstede som leder/trener for landslagsløfteren Øystein Holt. Thonerud forsøkte å komme seg unna, men ble stoppet i garderoben, hvor det oppstod munnhuggeri mellom de involverte. Thonerud nektet å la seg dopingteste, under henvisning til at han ikke lenger var aktiv idrettsutøver. Dette resulterte i en rekke medieoppslag, hvor det ble diskutert hvorvidt Thonerud skulle utestenges. Idrettsstyret, som kom med en uttalelse i saken i desember 1983, fant Thoneruds opptreden kritikkverdig. Han ble imidlertid ikke utestengt, men det ble uttalt at han inntil videre ikke ville være aktuell for representasjonsoppgaver for Norges Vektløfterforbund. Thonerud har altså ikke avlagt noen positiv dopingprøve eller blitt anmeldt til domsutvalget for doping.

### Snarlig comeback og nye NM-medaljer

Det viste seg raskt at Thonerud ikke kom til å legge opp likevel, og noen måneder senere meldte han seg inn i forbundet igjen. Han gjorde comeback på vektløfterpodiet allerede i desember 1984 – ett år etter mediehysteriet rundt dopingsaken. I februar 1985 deltok han på sitt første NM etter comebacket, og reiste hjem med en sølvmedalje i bagasjen. Denne vant han i klasse -90 kg, etter å ha løftet 122,5 kg i rykk, 155 kg i støt og 277,5 kg totalt. Under NM i 1986 ble han stående uten godkjent resultat, og under NM i 1987 vant han bronsemedalje. Han løftet da 120 kg i rykk, 152,5 kg i støt og 272,5 kg totalt i klasse -90 kg. Etter dette trappet han ned, og i perioden 1988–1991 deltok han bare på lokale og regionale stevner.

### Lang merittrekke som veteranløfter

Thonerud ble veteranløfter i 1990. Etter noen år med deltakelse bare på lokale og regionale stevner, deltok han på sitt første veteran-NM i 1992. Her vant han gullmedalje, etter å ha løftet 105 kg i rykk, 140 kg i støt og 245 kg totalt i klasse -100 kg. I årene 1993–1997 fulgte en ny periode med deltakelse bare på lokale og regionale stevner. Thoneruds neste deltakelse på veteran-NM var i 1998, og siden den gang har han deltatt på hvert eneste veteran-NM. Per 2017 har han deltatt på 20 veteran-NM på rad.

Thonerud deltok på sitt siste senior-NM i 2006 i Førde. Siste gang han deltok i lagfinalen for herrer elite var i 2003. Dette gjør at Thonerud er den løfteren i Norge som har flest år mellom første og siste start på lag-NM for herrer elite i Norge med 26 år (1977–2003).

Resultater og meritter i åpen klasse
------------------------------------

### NM i vektløfting

| År | Sted | Klasse | Plassering | Rykk | Støt | Totalt |
| --- | --- | --- | --- | --- | --- | --- |
| 2006 | Flagget til Norge Naustdal, Sogn og Fjordane | -94 kg | 10.-plass | 92 kg | 121 kg | 213 kg |
| 2004 | Flagget til Norge Trondheim, Sør-Trøndelag | -94 kg | 10.-plass | 97,5 kg | 125 kg | 222,5 kg |
| 1987 | Flagget til Norge Haugesund, Rogaland | -90 kg | 3.-plass | 120 kg | 152,5 kg | 272,5 kg |
| 1986 | Flagget til Norge Bergen, Hordaland | -90 kg | - | - | - | - |
| 1985 | Flagget til Norge Trondheim, Sør-Trøndelag | -90 kg | 2.-plass | 122,5 kg | 155 kg | 277,5 kg |
| 1983 | Flagget til Norge Stavanger, Rogaland | -100 kg | 1.-plass | 140 kg | 180 kg | 320 kg |
| 1982 | Flagget til Norge Grenland, Telemark | -100 kg | 3.-plass | 137,5 kg | 180 kg | 317,5 kg |
| 1981 | Flagget til Norge Vigrestad, Rogaland | -100 kg | - | 137,5 kg | - | - |
| 1980 | Flagget til Norge Trondheim, Sør-Trøndelag | -90 kg | 3.-plass | 132,5 kg | 160 kg | 292,5 kg |
| 1979 | Flagget til Norge Stavanger, Rogaland | -90 kg | 3.-plass | 130 kg | 160 kg | 290 kg |
| 1978 | Flagget til Norge Sarpsborg, Østfold | -90 kg | 4.-plass | 127,5 kg | 155 kg | 282,5 kg |
| 1977 | Flagget til Norge Florø, Sogn og Fjordane | -90 kg | 3.-plass | 117,5 kg | 152,5 kg | 270 kg |

### Nordisk mesterskap i vektløfting

| År | Sted | Klasse | Plassering | Rykk | Støt | Totalt |
| --- | --- | --- | --- | --- | --- | --- |
| 1979 | Flagget til Danmark Ringsted, Danmark | -90 kg | 3.-plass | 130 kg | 165 kg | 295 kg |

Resultater og meritter i veteranklassen
---------------------------------------

### Veteran-NM i vektløfting

| År | Sted | Alder | Vekt | Plassering | Rykk | Støt | Totalt |
| --- | --- | --- | --- | --- | --- | --- | --- |
| 2016 | Flagget til Norge Trondheim | M6 (60-64) | -94 kg | 1.-plass | 72 kg | 95 kg | 167 kg |
| 2015 | Flagget til Norge Spydeberg | M6 (60-64) | -94 kg | 1.-plass | 78 kg | 98 kg | 176 kg |
| 2014 | Flagget til Norge Stavanger | M6 (60-64) | -94 kg | Ukjent | 82 kg | 101 kg | 183 kg |
| 2013 | Flagget til Norge Larvik | M6 (60-64) | -94 kg | 1.-plass | 84 kg | 108 kg | 192 kg |
| 2012 | Flagget til Norge Naustdal | M5 (55-59) | -94 kg | 1.-plass | 88 kg | 112 kg | 200 kg |
| 2011 | Flagget til Norge Bergen | M5 (55-59) | -94 kg | 1.-plass | 89 kg | 112 kg | 201 kg |
| 2010 | Flagget til Norge Trondheim | M5 (55-59) | -94 kg | 2.-plass | 87 kg | 105 kg | 192 kg |
| 2009 | Flagget til Norge Spydeberg | M5 (55-59) | -94 kg | 1.-plass | 88 kg | 117 kg | 205 kg |
| 2008 | Flagget til Norge Vigrestad | M5 (55-59) | -94 kg | 1.-plass | 90 kg | 120 kg | 210 kg |
| 2007 | Flagget til Norge Tønsberg | M4 (50-54) | -94 kg | Ukjent | 88 kg | 115 kg | 203 kg |
| 2006 | Flagget til Norge Naustdal | M4 (50-54) | -94 kg | 1.-plass | 92 kg | 121 kg | 213 kg |
| 2005 | Flagget til Norge Sarpsborg | M4 (50-54) | -94 kg | Ukjent | 95 kg | 120 kg | 215 kg |
| 2004 | Flagget til Norge Trondheim | M4 (50-54) | -94 kg | 1.-plass | 97,5 kg | 125 kg | 222,5 kg |
| 2003 | Flagget til Norge Vigrestad | M4 (50-54) | -94 kg | Ukjent | 100 kg | 125 kg | 225 kg |
| 2002 | Flagget til Norge Trondheim | M2 | -94 kg | Ukjent | 97,5 kg | 125 kg | 222,5 kg |
| 2001 | Flagget til Norge Vigrestad | M2 | -94 kg | Ukjent | 105 kg | 127,5 kg | 232,5 kg |
| 2000 | Flagget til Norge Førde | EV | -94 kg | 1.-plass | 97,5 kg | 122,5 kg | 220 kg |
| 1999 | Flagget til Norge Vigrestad | EV | -94 kg | Ukjent | 95 kg | 127,5 kg | 222,5 kg |
| 1998 | Flagget til Norge Stavanger | EV | -94 kg | Ukjent | 95 kg | 125 kg | 220 kg |
| 1992 | Flagget til Norge Trondheim | YV | -100 kg | 1.-plass | 105 kg | 140 kg | 245 kg |

### Veteran-Nordisk i vektløfting

| År | Sted | Alder | Vekt | Plassering | Rykk | Støt | Totalt |
| --- | --- | --- | --- | --- | --- | --- | --- |
| 2001 | Flagget til Finland Tammerfors | M3 (45-49) | -94 kg | 3.-plass | 102,5 kg | 132,5 kg | 235 kg |

### Veteran-VM i vektløfting

| År | Sted | Alder | Vekt | Plassering | Rykk | Støt | Totalt |
| --- | --- | --- | --- | --- | --- | --- | --- |
| 2016 | Flagget til Tyskland Tyskland | M6 (60-64) | -94 kg | 4.-plass | 73 kg | 98 kg | 171 kg |
| 2015 | Flagget til Finland Finland | M6 (60-64) | -94 kg | 5.-plass | 75 kg | 97 kg | 172 kg |
| 2014 | Flagget til Danmark Danmark | M6 (60-64) | -94 kg | 2.-plass | 77 kg | 98 kg | 175 kg |
| 2013 | Flagget til Italia Italia | M6 (60-64) | -94 kg | 2.-plass | 80 kg | 102 kg | 182 kg |
| 2012 | Flagget til Ukraina Ukraina | M5 (55-59) | -94 kg | 4.-plass | 86 kg | 110 kg | 196 kg |
| 2011 | Flagget til Kypros Kypros | M5 (55-59) | -94 kg | 4.-plass | 87 kg | 109 kg | 196 kg |

Referanser
----------

1. ↑  Tryggve Duun (23. oktober 2013): Johan Thonerud fyller 60 år Arkivert 2. februar 2015 hos Wayback Machine.. *vektlofting.no*
2. ↑
3. ↑  *Dagbladet 1983.12.01*. Norge;Oslo;;Oslo;;;;. 1983-12-01.
4. ↑
5. ↑  *VG*. 19. desember 1983. s. 25 .  Manglende eller tom `|tittel=` (hjelp) (Abonnement påkrevet)
6. ↑
7. ↑  «Ranking». Arkivert fra originalen 24. mars 2017. Besøkt 29.03.2017.
8. ↑  «Arkivert kopi». Arkivert fra originalen 24. mars 2017. Besøkt 29. mars 2017.
9. ↑  «Arkivert kopi». Arkivert fra originalen 24. mars 2017. Besøkt 29. mars 2017.
10. ↑  «IWF Masters Weightlifting». Besøkt 29.03.2017.